Tef

Tef ( ṭēff,  ṭīf; nama saintifik: Eragrostis tef) adalah sejenis rumput kemucup  semusim berasal dari Tanduk Afrika, terutamanya di Habsyah dan Eritrea.

Ia ditanam untuk mendapatkan biji-biji benih kecilnya yang dituai sebagai bijirin penting masyarakat setempat sana terutamanya untuk membuat injera yang ruji; sebanyak 6.5 juta orang petani di Habsyah bergantung kepada tanaman ini sebagai saraan hidup mereka. Tef adalah salah satu tanaman awal yang dijinakkan dari seawal antara 4000 SM dan 1000 SM dari spesies E. pilosa sebagai tumbuhan moyang liar yang paling berkemungkinan. 

 Botani 
alt=|thumb| Biji-biji tef yang kecil dibezakan dari biji-biji betari
Tef tumbuh menjambak tinggi dengan banyak pucuk cambahan. Akarnya menyerabut cetek meliputi kawasan sekeliling agak besar. Tumbuhan ini dapat biasa hidup dalam pelbagai keadaan persekitaran baik di tanah kering mahupun basah. 

Biji-biji benih yang dihasilkan berwarna putih hingga perang kemerahanKetema, Seyfu (1997). Tef, Eragrostis tef (Zucc.) Trotter (PDF). Promoting the conservation and use of underutilized and neglected crops. 12. Institute of Plant Genetics and Crop Plant Research (IPGRI). Rome, Italy: Bioversity International. ISBN 9290433043. OCLC 37605548. Archived (PDF) from the original on 2018-07-17.Food and Agriculture Organization of the United Nations. (2018). Traditional Crops – Teff. URL: http://www.fao.org/traditional-crops/teff/en/ (Status: 14.11.2018) dengan ukuran sangat kecil berukuran diameter kurang dari 1 mm; hal ini memberi nama tumbuhan ini dari  teffa bererti "tercicir" dalam bahasa Amhara.Encyclopaedia Britannica. (2016) Teff, Grain. URL: https://www.britannica.com/plant/teff (Status: 14.11.2018) Seribu butir biji benih ini keseluruhannya ditimbang seberat kira-kira 0.3 gram

Kegunaan
Biji-biji tef diadun terperam untuk membuat sejenis roti iaitu injera dimakan dengan lauk daging atau sayur; ia kadangkala juga dimakan sebagai bubur.  Tef dapat juga digunakan untuk membuat minuman keras arak'e atau katikalla  atau bir seperti t'ella atau fersso. Ia juga dicampurkan bersama kekacang lain seperti kacang kedelai dan kacang kuda untuk menghasilkan makanan bayi.

Sisa jerami ditinggalkan dari kerja tuaian dijadikan pakan untuk haiwan ternakanEncyclopaedia Britannica. (2016) Teff, Grain. URL: https://www.britannica.com/plant/teff (Status: 14.11.2018) atau sebagai bahan pengukuh dinding binaan rumah-rumah kayu.

 Rujukan 



 Pautan luar 

 Teff. Traditional Crops Pertubuhan Makanan dan Pertanian.
 Teff: Overview Encyclopedia of Food Grains, 2nd ed., Academic Press, 2016
 Eragrostis tef (Zucc.) Trotter Purdue University Center for New Crops & Plant Products
 Tef (Eragrostis tef) hay Feedipedia, a programme by INRA, CIRAD, AFZ and FAO, 2017
 Tef Improvement Project University of Bern
Kategori:Masakan Ethiopia
Kategori:Bijirin
Kategori:Tanaman